Diari Oficial de la Generalitat Valenciana


Sumari del DOGV 9566, del 31-03-2023 (2023/2838)

Edicte pel qual se sotmet a informació pública de la modificació de l'ordenació detallada de l'àmbit de la unitat d'execució de les illes 1 i 2 del sòl urbà industrial de les normes subsidiàries de planejament urbanístic de Moncofa.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2838


Data del document
:   13-03-2023

Organisme emissor
:   Ajuntament de Moncofa

Tipus de document
:   Edicte

Descriptors 

:   * administració local
    * pla d'urbanisme

Edicte pel qual se sotmet a informació pública de la modificació de l'ordenació detallada de l'àmbit de la unitat d'execució de les illes 1 i 2 del sòl urbà industrial de les normes subsidiàries de planejament urbanístic de Moncofa. [2023/2838]  
Wenceslao Alós Valls, alcalde president de l'Ajuntament de Moncofa, ateses les facultats que li confereix l'art. 21 de la Llei 7/1985, de 2 d'abril, reguladora de les bases de règim local i altra normativa d'aplicació, i atenent el que es disposa en la part resolutiva de l'acord plenari de data 23 de febrer de 2023 en relació amb la «Modificació de l'ordenació detallada de l'àmbit de la unitat d'execució de les illes 1 i 2 del sòl urbà industrial de les normes subsidiàries de planejament urbanístic del municipi de Moncofa, dispose la publicació del següent edicte:  
  
«(…) Primer. Sotmetre les presents actuacions, proposta de pla i estudi d'integració paisatgística (modificació de l'ordenació detallada de l'àmbit de la UE de les illes 1 i 2 del sòl urbà industrial de les normes subsidiàries de planejament urbanístic del municipi de Moncofa) a informació pública durant un període de quaranta-cinc dies en virtut d'edicte en el Diari Oficial de la Generalitat Valenciana (DOGV) i en premsa escrita de gran difusió amb la posada a disposició del públic dels documents objecte de l'expedient a fi que es presenten les al·legacions, documents i justificacions que s'estimen pertinents a comptar de l'endemà de la publicació del corresponent edicte en el DOGV.  
  
Segon. Iniciar, per termini anàleg, el procés de consulta a les administracions públiques i als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades i facultar l'alcaldia a efectuar tals consultes i peticions de sol·licitud. En el cas que la present modificació no afecte cap de les entitats assenyalades, se sol·licita que s'evacue informe prevenint tal extrem.  
  
Tercer. Procedir a la inserció en el web municipal   
https://moncofa.com/es/urbanismo/modificacio-de-la-ordenaco-sol-urba/  
de la documentació sotmesa a informació pública, i posar-la així mateix a disposició del públic interessat en dies laborables, en les oficines del Departament d'Urbanisme d'aquest ajuntament, siti en la plaça Constitució, núm. 4, baixos, d'aquesta localitat en horari de 09.00 a 14.00 hores.  
Quart. Suspendre, durant el termini de dos anys, la tramitació i atorgament de llicències de parcel·lació de terrenys, edificació i/o altres instruments, declaracions responsables o comunicacions prèvies d'edificació, usos i activitats, així com la dels acords aprovatoris de nous programes d'actuació per a l'àmbit constituït pel sòl urbà industrial de les normes subsidiàries de planejament urbanístic del municipi de Moncofa, anunciat el seu abast per remissió al document exposat al públic elaborat pels serveis tècnics municipals, a excepció d'aquelles llicències o instruments per a obres o activitats compatibles amb l'antiga i la nova ordenació. La present suspensió s'extingirà amb l'aprovació definitiva del planejament o pel transcurs del termini màxim de suspensió sense que s'haja aprovat la present modificació».  
  
Cosa que es publica als efectes oportuns,  
  
Moncofa, 13 de març de 2023.- L'alcalde: Wenceslao Alós Valls.